SRAM Corporation

SRAM Corporation er et amerikansk konsern i sportsbransjen og en ledende produsent og markedsfører av sykkelkomponenter. Virksomheten var opprinnelig sentrert rundt ett produkt, Grip Shift derailleur-girskifteren. Gjennom oppkjøp og organisk vekst er produktporteføljen utvidet betraktelig. I 1997 gjennomførte konsernet et oppkjøp av navgir-avdelingen til Sachs fra Mannesmann, og i 2002 overtok de demperpioneren RockShox, Inc.. SRAM har fabrikker i Europa, Nord-Amerika og Asia. I 2008 investerte Lehman Brothers Merchant Banking 200 millioner dollar i selskapet for en 40% andel. Den 12. mai 2011 annonserte selskapet at den hadde til hensikt å reise opptil 300 millioner dollar i en børsnotering.


== Historikk ==


=== Oppstart ===
Selskapet ble stiftet i Chicago i 1987 av Stan R. Day Jr., Sam Patterson (produktdesigner som designet Grip Shift) og to andre bekjente. Day samlet sammen en gruppe investorer i løpet av sommeren 1987 og satte opp et kontor i inkubatoren Fulton-Carroll drevet av the Industrial Council of Northwest Chicago. Innen utgangen av 1988 var om lag et dusin medarbeidere ansatt, enkelte fra Days tidligere arbeidsgiver Molex. Day ble daglig leder og Patterson leder for forskning og utvikling. Selskapet ble registrert som OLLO Sykkel Components, Inc., men navnet ble endret et par måneder senere.SRAM er angivelig et akronym bestående av navnene til grunnleggerne Scott, Ray, and Sam, hvor Ray er mellomnavnet til adm dir Stan Day.


=== Forlik med Shimano ===
Den store konkurrenten Shimano hadde 85 prosent markedsandel innen komponentsegmentet. I 1990 saksøkte SRAM selskapet  for urettferdig forretningspraksis, da Shimano tilbød sykkelprodusenter en 15 prosents rabatt for å spesifisere sykler med komplett Shimano-drivverket. Få selskaper i den svært konkurransepregede sykkelbransjen var villige til å avkall på en slik rabatt for å spesifisere SRAMs Grip Shift. Saken ble løst ved forlik og SRAM mottok i 1991 en uspesifisert sum fra Shimano, estimert mellom 3 og 5 millioner dollar. Enda viktigere vant selskapet retten til å konkurrere i det lukrative OEM-segmentet.


=== Vekst ===
Årene etter var preget av sterk organisk vekst. I 1991 åpnet en fabrikk i Taiwan, hovedkontoret i Chicago vokste til 60 personer, og selskapet leverte mer enn 300 000 skifterenheter. I 1992 ble det i Dortmund i Tyskland åpnet et kontor, som ble flyttet til Nederland i 1992. I 1994 åpnet et produksjonsanlegg nær Chicago. Inntektene var på rundt 25 millioner dollar og selskapet leverte to millioner enheter. Året etter ble det bygget fabrikk i Irland, finansiert av lokale myndigheter, og levert fem millioner enheter. Selskapet hadde 30% markedsandel i sitt segment. Selskapet hadde 600 ansatte, hvorav halvparten i Asia.


=== Oppkjøp ===
I november 1997 kjøpte SRAM navgirprodusenten Sachs, et selskap med 1 250 ansatte og $125 millioner i inntekter, fra Mannesmann Sachs AG, et datterselskap av det tyske telekom-konsernet Mannesmann AG. Sachs var etablert i 1895, og spesialiserte seg i segmenter som var nye forretningsområder for SRAM, navgir og sykkelkjeder.I 2002 kjøpte SRAM RockShox. Senere kjøpte de bremseprodusenten Avid, krankprodusenten Truvativ og hjulprodusenten Zipp. SRAM ble med dette en leverandør til rammeprodusentene av tilnærmet alle komponenter nødvendig for å bygge komplette sykler. 


=== Investering av Lehman og Armstrong ===
[trenger oppdatering]
I 2008 kjøpte private equity-armen til Lehman Brothers en minoritetsandel i selskapet. SRAM forventet omsetning på $500 millioner for 2008. Lehman investerte $200 millioner for en andel på 40%. The Wall Street Journal rapporterte samtidig at Lance Armstrong, en profesjonell landeveisrytter og syv ganger vinner av Tour de France, som en del av investeringsavtalen med Lehman, investerer flere millioner dollar av sine private midler i SRAM.Day er pr. 2010 fremdeles administrerende direktør og styreformann i konsernet.


== Finanstall ==

Salg 1987 $0 millioner
Salg 1994 $25 millioner
Salg 1995 $40 millioner
Salg 1999 $120 millioner
Salg 2003 $150 millioner
Salg 2004 $160 million (estimat)
Salg 2006 mer enn $200 millioner
Salg 2007 $318 million
Salg 2008 (forventet) $500 millioner


== Merkenavn ==
Konsernet har kjøpt en rekke selskaper for være istand til å tilby et komplett sett komponenter. Dette i stedet for å utvikle produktene selv. Selskaper de har kjøpt og konvertert til interne merkenavn under SRAM-paraplyen inkluderer Rockshox, Truvativ, Sachs, Avid og Zipp.


=== SRAM: Komponentgrupper ===

Under SRAM-merkenavnet leverer konsernet derailleur-girsystem og tilhørende komponenter såsom derailleur-girskiftere, kjeder, kjedehjulsenheter mm.
I produktporteføljen er det pr. 2010 følgende fire landeveisgrupper (i synkende prisnivå):

SRAM Red
SRAM Force
SRAM Rival
SRAM Apex (ny i 2010)I produktporteføljen er det videre syv terrengsykkel-grupper:

XX
X.0
X.9
X.7
X.5
X.4
X.3


=== RockShox ===
Utdypende artikkel: RockShoxRockShox produserer dempergafler for terrengsykler og andre sykler.


=== Sachs ===
Opprinnelig tysk produsent av navgir og tilhørende komponenter.


=== Andre merkenavn ===
Avid – Skivebremser og andre bremser for sykkel
Truvativ – Kranker og kranklager
Zipp – Hjulsett


== Konkurrenter ==
Liste over relevante konkurrenterDaiwa Seiko Inc.
Falcon Cycle Parts
LDI, Ltd.
Shimano Inc.
SR Suntour Inc.
Sun Race Sturmey-Archer Inc.


== Konkurranseresultater ==
I 2009 vant Alberto Contador Tour de France på en sykkel med SRAM Red komponentgruppe. Dette var den første seier av Tour de France for SRAM.


== Referanser ==


== Eksterne lenker ==
(en) Offisielt nettsted 
(en) SRAM Corporation – kategori av bilder, video eller lyd på Commons